
Obec Zborov nad Bystricou
ZARIADENIE PRE SENIOROV HARMÓNIA
Zborov nad Bystricou 201, 023 03 Zborov nad Bystricou

ADMINISTRATÍVNY POSTUP 

PRI VYBAVOVANÍ NÁLEŽITOSTI POTREBNÝCH 

K PRIJATIU DO ZARIADENIE PRE SENIOROV 
1. KROK

Integrovaný posudok :
Záujemca o prijatie do ZpS Harmónia Zborov nad Bystricou na celoročnú formu pobytu si na príslušnom Úrade práce, sociálnych vecí a rodiny zabezpečí Integrovaný posudok, ak nemá k dispozícii ešte Právoplatné Rozhodnutie o odkázanosti fyzickej osoby na poskytovanie sociálnej služby v ZpS vydané do 31.08.2025 a Posudok o odkázanosti fyzickej osoby na poskytovanie sociálnej služby v ZpS vydaný do 31.08.2025.
https://www.employment.gov.sk/sk/rodina-socialna-pomoc/tazke-zdravotne-postihnutie/cesta-klienta/podanie-ziadosti-ip.html
2. KROK


Podanie Žiadosti o prijatie do zariadenia pre seniorov :
Žiadosť o prijatie do nášho zariadenia pre seniorov si záujemca môže podať priamo na sociálnom úseku ZpS Harmónia Zborov nad Bystricou alebo na sociálnom úseku obecného úradu Zborov nad Bystricou. 
K Žiadosti o prijatie do nášho ZpS je potrebné priložiť nasledujúce tlačivá a osobne alebo poštou doručiť do ZpS Harmónia Zborov nad Bystricou:
1, 
Právoplatné Rozhodnutie o odkázanosti fyzickej osoby na poskytovanie sociálnej služby
v ZpS vydané obcou alebo  mestom do 31.08.2025 a Posudok o odkázanosti fyzickej       

osoby na poskytovanie sociálnej služby v ZpS vydaný obcou alebo mestom do         

31.08.2025  
            alebo

Integrovaný posudok vydaný  príslušným Úradom práce sociálnych vecí a rodiny.
2,         Aktuálne Rozhodnutie o výške dôchodku zo Sociálnej poisťovne.
Po zaevidovaní Žiadosti o prijatie do zariadenie do registratúry, bude vystavené Oznámenie o zaradení do poradovníka, ktoré bude následne zaslané poštou na adresu pobytu uchádzača o pobyt v našom  ZpS.
Poradovník čakateľov je zverejnený na webovej stránke zariadenia (www.zpszborov.sk) a je mesačne aktualizovaný.
3. KROK
Nástup do ZpS

Ak sa v zariadení uvoľní miesto, je záujemca podľa poradia písomne alebo telefonický vyzvaný k doloženiu ďalších dokumentov a k zrealizovaniu potrebných zdravotných vyšetrení. Zároveň mu je doručený zoznam osobnej bielizne, ktorú si treba v deň nástupu so sebou priniesť.
Zoznam dokumentov:

Občiansky preukaz – platný (fotokópia);

Preukaz poistenca zdravotnej poisťovne (fotokópia);

Preukaz ťažko zdravotne postihnutého občana (ŤZP) (fotokópia);

Rodný list - fotokópia

Sobášny list – fotokópia

Úmrtný list manžela/ky – fotokópia

Dotazník -Osobné údaje o klientovi zariadenia

Vyhlásenie o usporiadaní pohrebu – overené na matrike

Vyhlásenie o vlastníctve hnuteľného a nehnuteľného majetku – overené na matrike
Vyhlásenie o príjme FO na účely platenia úhrady
Generálna plná moc alebo notárska zápisnica – týka sa klientov, ktorí nie sú pre svoj nepriaznivý   zdravotný stav schopní podpisu.

Potrebné zdravotné vyšetrenia :
· potvrdenie o bezinfekčnosti od obvodného lekára staré maximálne 3 dni – je bezpodmienečne 
     nutné!!!!

· vyšetrenie RTG pľúc, nie staršie ako 6 mesiace

· vyšetrenie na bacilonosičstvo (tampón nosa, hrdla, rekta)

· zaočkovanie 14 dní pred nástupom do sociálneho zariadenia vakcínou PNEUMO 23 (metodický 
     pokyn č. 1 hlavného odborníka MZSR pre geriatriu)

· zaočkovanie TAT – bezpodmienečne

· základné biochemické vyšetrenie krvi, FW a moču + KO

4. KROK

Deň nástupu

V deň nástupu, ktorý je predom dohodnutý,  budúci prijímateľ sociálnej služby predloží zdravotnú dokumentáciu a doklad o vyradení (dátum vyradenia) z evidencie poskytovania zdravotnej starostlivosti.
Ak sú všetky potrebné náležitosti splnené, dôjde k uzatvoreniu Zmluvy o poskytovaní sociálnych služieb.
Tel.: 041/230 40 82
e-mail: socialne@zpszborov.sk
IČO: 00314366                               DIĆ: 2020553348

